FOOD ROUTES' first POP-Up event with Reuben | Food Routes Pop-Up event
Vier 'n Baa-Baa-Bakgat Braaidag saam met Reuben Riffel
Braaivernuf vat vlam op 'n Kaapse skaapplaas
Braai- en buitelug-entoesiaste kan by die bekende glanssjef Reuben Riffel aansluit vir 'n Baa-Baa-Bakgat Braaifees by die bekoorlike Bartholomeus Klip in die Riebeek Vallei, wanneer hy gaan vlam vat met 'n 'Terroir tot Tafel' ete ter voorbereiding vir Nasionale Braaidag op Saterdag, 13 September.
Bartholomeus Klip wat geleë is op een van die grootste werkende graan- en skaapplase in die Wes-Kaap, op 'n 10 000 hektaar private natuurreservaat – slegs 'n uur se ry vanaf Kaapstad – is die perfekte gasheer om vir jou te leer hoe om van jou braai 'n fynproewer altaar te maak. Dit alles terwyl jy luilekker saam met jou vriende en familie kan ontspan, vêr van die gewoel en gewerskaf van die daaglikse lewe.
Met hul braaitange gepoets, sal Reuben saam met Bartholomeus Klip se kookwater sjef en skrywer Louise Gillett hulle jongste smaaksensasies en witwarm braai-geheime direk vanaf die kole met gaste deel. Hulle sal jou ook wys hoe om ekstra gastronomiese genot aan hierdie gewilde Suid-Afrikaanse tydverdryf te verleen.
"Of jy nou 'n lekkerbek 'braaistro' is, of nog nat agter die ore is wanneer dit kom by vuuraansteek, hierdie is die ideale geleentheid vir jou om te leer hoe om jou braaivernuf op te skerp. Saam met dit vier ons ook in eg plattelandse styl, hartlike samehorigheid en ons land se trotse erfenis. Dit is 'n pretdag vir die hele gesin, gevul met die opwinding van regte, egte plaaslewe," gesels Louise Gillett. Sy sal op die dag so paar van haar resepte vanuit haar bekroonde kookboek, Life on a Cape Farm, opdis.
Van wildswors; Weskus vis; gehalte wyne, en kinders wat kommervry speel tot vreemde en veelsydige bygeregte; gumboots; sonhoedens en vriendelike geselsies by die langtafel. Hierdie vooraf-Braaidag makietie word aangebied deur Food Routes – Suid-Afrika se eerste aanlyn Foodie Vakansies & Toere spesialis – en sluit interaktiewe kookdemonstrasies deur die sjef duo; 'n keurspel van plaaslike produkte eie aan die kontrei, en 'n viergang middagete in.
Geesdriftiges sal ook hulle eie 'braai-ceps' kan fleks wanneer die roosters nader getrek word vir 'n spanbraai-kompetisie. Elke groep sal 'n unieke dis op die kole moet berei, waarna Reuben die beste 'Tangmeesters' van die dag sal kroon.
Die eksklusiewe Terroir tot Tafel Braaidag by Bartholomeus Klip wat om 12h00 begin kos R385 per volwassene en sluit die ete en wyn op die dag in. Kinders tussen 6 en 12 jaar kos R185, vyfjaar en jonger kan verniet kom baljaar. Daar sal hope attraksies wees om die kleinspan besig te hou.
Voorafbesprekings is noodsaaklik siende sitplek beperk is.
By die idilliese Bartholomeus Klip is daar 'n luukse vyf-kamer plaashuis asook 'n selfsorg
Wild Olive Huis & Kothuis, geleë aan die voet van 'n asemrowende bergreeks, en hul nooi belangstellendes uit om sommer 'n hele Braai-naweek van dit te maak. Hulle bied spesiale verblyfstarriewe vir die naweek van 12-14 September aan.
Om jou plek te bespreek vir die Terroir tot Tafel Braaidag en vir meer inligting oor die akkommodasie opsies by Bartholomeus Klip skakel Food Routes by Tel: 082 542 7566 of stuur 'n epos na reservations@foodroutes.co.za. Besoek ook gerus www.foodroutes.co.za en www.bartholomeusklip.com.